**Proiect Tehnologii Web**

**FAZA I** 🡪 Specificații detaliate, descriere proiect

Aplicația web ce urmează a fi dezvoltată are tema*: Gestionare profile de candidați integrat cu LinkedIn(sau aplicare la un job)*.

Aplicația are ca scop să ușureze procesul de aplicare la un job atât din punctul de vedere al angajatorilor, cât și din punctul de vedere al candidaților.

Aplicația ce urmează să fie realizată este de tipul Single Page Application(SPA). Acest tip de aplicație presupune ca întreg site-ul să fie încărcat o singura data, atunci când este accesat pentru prima oară.

LinkedIn este o rețea de socializare orientată spre mediul profesional, prin intermediul căreia persoanele iși pot expune CV-ul, iși pot găsi noi oportunități în ceea ce privește planul profesional(noi job-uri, internship-uri), se pot conecta cu persoane cunoscute din viața privată sau colegi de serviciu. Tot prin intermediul LinkedIn companiile beneficiază și ele de o vizibilitate mai buna printre persoanele interesate de un loc de muncă, printre parteneri sau clienți.

API-ul LinkedIn este o platformă RESTful care oferă reprezentări simple și consistente ale oamenilor, companiilor, job-urilor, dar și interacțiunile și relațiile dintre ei. Limbajul de interogare permite citirea de date in XML și JSON la granularitatea și agregarea aleasă. OAuth 1.0a se utilizează pentru a autoriza utilizatorii și pentru a începe efectuarea de apeluri API REST utilizând orice limbaj de programare. Accesul API este limitat la dezvoltatorii autorizați.

Cererile de aplicare pe care candidații le vor depune vor fi stocate într-o bază de date, la fel și lista de job-uri.

După cum se poate observa în schema de mai jos tabela **Aplicare** va conține informații referitoare la cererea de aplicare a candidaților pentru job-uri și va avea următoarele atribute: idAplicare (id-ul aplicării), nume, prenume, IDjob (id-ul job-ului). Tabela **Joburi** va avea următoarele atribute: idJob (id-ul job-ului), denumire(numele job-ului)și angajatorul.

|  |
| --- |
| **Job** |
| Denumire |
| Angajator |
| idJob |

|  |
| --- |
| **Aplicare** |
| idAplicare |
| Nume |
| Prenume |
| idJob |

Între tabela Aplicare și tabela Job există o legătură 1: m, un job poate avea mai multe cereri de aplicare din partea candidaților.

În pagina de Home vor fi legaturi către paginile de joburi disponibile pentru anumite domenii.

Candidații vor putea aplica pentru job-uri. În cadrul aplicației, pe prima pagină iși vor alege domeniul job-ului căutat. După selectarea domeniului va apărea o listă cu toate job-urile din acel domeniu, candidatul poate vedea și numele angajatorului.